钦定古今图书集成/理学汇编/学行典/第249卷 > 李栗
## 钦定古今图书集成/理学汇编/学行典/第249卷 > 李栗

按《常熟县志》：“李栗，字翼宽，由岁贡顺天中式入京。有
蜀人陈清者，坐法当刑，其子宠年甫十四，请代父死，
系狱。栗怜之，为之营救，费白金三百馀两。朝廷嘉宠
孝，并赦之。后清为昆山县丞，昆山去栗居止一舍，绝
不往。清将归，愿以女侍，固却之，复以金资其行。当其
救清也，非有相知之素，特以幼子代父，身在逆旅，不”
惜重费，脱人于缧绁，较之晏子脱越石父，固为过之。
后谒选，得虔州府通判。子嗣贤，亦乡举。